Имам Шемална гонах ямартлонаш юьйлаелира. Цхьаъ вукхунна т1аьхьа а х1оьттина, паччахьан аг1о лоцуш бара Шемалан наибаш. И некъ царна Хьаьжмурда гайтина дукха хан яра. Бакъду и, мел луьра 1едална дуьхьал хиллачун а цхьанне корта ца баьккхира паччахьо. Эшначу наибашка духа а д1аделира 1едал. Дуьненна а гойтуш веза-воккха лелийра имам Шемал. Иза паччахьан 1едална маршо къуьйсур дуьхьал леттачу нахах балаза бисинчарна: тишъеллачу ворданара келачу х1ургона хаар санна х1ума а хилла д1ах1оьттира. Шен хьалха хилла йоллу виллает яра х1ора наибан а. Амма х1инца уьш оьрсийн инарлаш бара.